CELEX: 32020D0530
Language: sk
Date: 2020-04-16 00:00:00
Title: Rozhodnutie Rady (SZBP) 2020/530 zo 16. apríla 2020, ktorým sa predlžuje mandát vedúceho poradnej misie Európskej únie na podporu reformy sektora bezpečnosti v Iraku (EUAM Iraq)

17.4.2020   
               
               
                  SK
               
               
                  Úradný vestník Európskej únie
               
               
                  L 120/1
               
            
         ROZHODNUTIE RADY (SZBP) 2020/530
         zo 16. apríla 2020,
         ktorým sa predlžuje mandát vedúceho poradnej misie Európskej únie na podporu reformy sektora bezpečnosti v Iraku (EUAM Iraq)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 16. októbra 2017 prijala rozhodnutie (SZBP) 2017/1869 (1), ktorým zriadila poradnú misiu Európskej únie na podporu reformy sektora bezpečnosti v Iraku (ďalej len „EUAM Iraq“).
                  
               
                     (2)
                  
                  
                     Politický a bezpečnostný výbor 11. decembra 2019 prijal rozhodnutie (SZBP) 2019/2188 (2), ktorým sa pán Christoph BUIK vymenúva za vedúceho misie EUAM Iraq na obdobie od 1. januára 2020 do 17. apríla 2020.
                  
               
                     (3)
                  
                  
                     Rada 7. apríla 2020 prijala rozhodnutie (SZBP) 2020/513 (3), ktorým sa mandát misie EUAM Iraq predlžuje do 30. apríla 2022.
                  
               
                     (4)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pána Christopha BUIKA ako vedúceho misie EUAM Iraq od 18. apríla 2020 do 17. apríla 2021,
                  
               PRIJAL TOTO ROZHODNUTIE:
         
            Článok 1
            Mandát pána Christopha BUIKA ako vedúceho misie EUAM Iraq sa týmto predlžuje do 17. apríla 2021.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 18. apríla 2020.
         
         
            V Bruseli 16. apríla 2020
            
               
                  Za Radu
               
               
                  predseda
               
               G. GRLIĆ RADMAN
            
         
         
            (1)  Rozhodnutie Rady (SZBP) 2017/1869 zo 16. októbra 2017 o poradnej misii Európskej únie na podporu reformy sektora bezpečnosti v Iraku (EUAM Iraq) (Ú. v. EÚ L 266, 17.10.2017, s. 12).
         
            (2)  Rozhodnutie Politického a bezpečnostného výboru (SZBP) 2019/2188 z 11. decembra 2019 o vymenovaní vedúceho poradnej misie Európskej únie na podporu reformy sektora bezpečnosti v Iraku (EUAM Iraq) (EUAM Iraq/3/2019) (Ú. v. EÚ L 330, 20.12.2019, s. 50).
         
            (3)  Rozhodnutie Rady (SZBP) 2020/513 zo 7. apríla 2020, ktorým sa mení rozhodnutie (SZBP) 2017/1869 o poradnej misii Európskej únie na podporu reformy sektora bezpečnosti v Iraku (EUAM Iraq) (Ú. v. EÚ L 113, 8.4.2020, s. 38).